Moderne matematikk (TV-program)

Moderne matematikk er en norsk opplysningserie om matematikk som ble sendt på NRK Fjernsyn fra 1972 til 1973.  Programmet var rettet mot lærere og elever i grunnskolen, samt spesielt interesserte. De seks første programmene var rettet mot barneskole, mens de neste 35 var rettet mot ungdomsskole, lærerstudenter og lektorer i den høyere skolen. Det ble utarbeidet egen lærebok og brevkurs til serien. Lektorene Finn Holme, Alf Gulbrandsen og Ragnar Solvang stod for undervisningen.

Programmet ble omtalt som historiens største voksenopplæringstiltak og ble laget i samarbeid med Kirke- og undervisningsdepartementet.

Referanser

Eksterne lenker 

 

Norske faktaprogrammer på TV
Norske TV-serier fra 1970-årene
TV-produksjoner på NRK
Matematikk og kultur